# data[].attributes.headline
Начин да оцелееш

# data[].attributes.subject
Начин да оцелееш

# data[].attributes.body
„Затова има приказки, затова са ги хората измислили. И песните са затова… да те измъкнат от истината, за да разбереш, че си човек.“ /“Косачи“, Елин Пелин/

Днешният свят е потискащ и жесток. Ежедневно се случват странни неща, които карат хората да изпитват отчаяние и безнадеждност. Ето защо е нужно да се откъснем от този свят и да се потопим в другия – на мечтите. Там цари хармония и красота.

В творчеството на много автори присъства мотивът за спасението чрез мечтите. Спомнете си „Косачи“ на Елин Пелин. Колко е важно да умеем да избягаме в сладкия свят на приказката и така да се избавим от неволите и не радостите на делника. А Далчев? Той също пише за човека, откъснат от реалността и избрал да се загуби в света на книгите…

Трудно е да живеем с жестокостите на света и не бихме оцелели без спасението в света на мечтите и въображението.

Евг. Ст.

# data[].attributes.body
Хората често изпитват нужда да избяга. От собственото си скучно ежедневие, от забързания ритъм на живота, от проблемите. Бягството чрез въображението е най-приятният начин да го направиш.

Една книга, една хубава история винаги могат да подобрят настроението ти. Могат да те накарат да се усмихваш и да бъдеш в свят, различен от твоя. Книгите освен това са и най-добрият начин да обогатиш своята фантазия. Да откриеш нещо ново и различно в света. Не че винаги е необходимо да бягаш от собствения си свят. Но определено е много хубаво да имаш очи и за другия.

Мечтата за мен не е врата към нов свят. Тя е възможната реалност. Мечтата е продължението на твоя свят. Тя не е бягство, а стремеж.

Цв. П.

# data[].attributes.headline
Светът на изкуството

# data[].attributes.subject
Светът на изкуството

# data[].attributes.body
Съществува място, където човек може да избяга от всекидневието, от рутината, от проблемите. Това е свят, в който мечтите са позволени – място, наречено въображение.

Това може да стане и с помощта на книгите и филмите. Те отвеждат в пространството на неограничените възможности. Там проблемите изчезват, човек успява да намери спокойствието, което само книгите могат да дарят. По този начин той успява да „избяга“, да се потопи в света на творбата и да мечтае…

Чрез писане човек също може да „избяга“ от всекидневието, да излее чувствата си върху белия лист или чрез рисуване – да създаде свой собствен свят – необикновено оцветен от въображението и мечтата.

Светът на изкуството е необятно пространство, пълно с възможности. Той предоставя различни начини за използване на въображението и реализиране на мечтите.

Т. Д.

# data[].attributes.body
Бягството е много обширно понятие. Можеш да се научиш да бягаш от хора, чувства, ситуации, но никога от себе си и своята същност. Понякога това изглежда най-лесният вариант, но колкото и да бягаш от реалността и миналото, те не могат да се променят и винаги ще си останат там…,за да те върнат навярно към нещо, което имаш да довършиш.

Единственото възможно бягство е да спреш да мислиш за момент и де се пренесеш в един друг свят – света на книгите, музиката, киното…изкуството. Дори за кратко, това е онази врата, зад която се крие свободата да избираш и да виждаш по един по-различен начин. Да се чувстваш друг човек…

Но и тази свобода не е вечна. След последната страница, нота или финален надпис ти отново си тук и си себе си. И отново тръгваш да бягаш. Накрая обаче бягството се оказва само лутане напред – назад, докато не се завърнеш отново.

Затова не бягай! Изправи се срещу проблемите, дори срещу себе си. Единствено тогава можеш да се отървеш от вечното лутане и да се почувстваш истински пълноценен човек.

Цв. Хр.

# data[].attributes.headline
Всеки човек понякога иска да избяга

# data[].attributes.subject
Всеки човек понякога иска да избяга

# data[].attributes.body
Човек може да си устройва свои бягства в света на фантазията, на приказното, на мечтите. В този свят той може да бъде какъвто си поиска.

В измисления от нас свят можем да бъдем истински герои или да отидем на места, където дори не сме се осмелявали да си представим. Всеки човек има нужда да избяга от делничното, монотонното, да направи живота си по-хубав, а това може да стане чрез въображението, чрез мечтите.

Когато си тъжен, когато не се чувстваш на мястото си, затворѝ очи и почувствай истинската свобода. Там, където няма домашни, няма срокове и не се налага да слушаш нечии упреци.

Трябва да бъдем мечтатели! Да вярваме в невъзможното, защото понякога това може да бъде единственото ни спасение. Светът на мечтите отвежда Дон Кихот на един опасен и геройски поход. Рицарските романи объркват ума му, но и го спасяват от обречеността на един самотник. Защото въображението е единственият път към истинската свобода, за която винаги сме мечтали.

„Блажени нищите духом“, хората, които просто се радват на света с наивността на дете.

Кр. Г.

# data[].attributes.body
Живеем във времена на антидемокрация, политическа, финансова и всякакъв друг вид криза и липса на ценностна система! Обречени на рутината и всички заобикалящи ни проблеми, понякога искаме да избягаме в друг свят. Но път натам няма! Обстоятелствата не ни позволяват дори да се опитаме /като Далчев/ поне за малко да се потопим в живота на „някой чужд“. Рядко и повърхностно успяваме да се откъснем от света, потапяйки се в някой нов, различен. Чрез книгите…Но колко от нас си позволяват този лукс? Все не остава време, все има нещо по-важно за вършене или пък…Няма желание? Толкова за света на книгите!

Да отидем в някой друг – този на въображението, например. Вече никой не успява да намери душевно спокойствие в измерението на мечтите. Дори да успеем да се скрием там, колко време ни остава преди реалността да развали утопичната картина, в която сме се  промъкнали.

Мечтите, книгите, филмите не са изход и не са „други светове“. Не можем да се скрием там. Принудени сме да сме тук и сега. Не се крием никъде, защото времето тече бързо и не знаем какво ще се случи, докато ни няма!

П. Д.